**Qazaxıstan-Pakistan münasibətləri** — Qazaxıstan və Pakistan arasında ikitərəfli diplomatik münasibətlər.

Tarixi
------

20 dekabr 1991-ci ildə Pakistan Qazaxıstanın müstəqilliyini tanıdı. 24 fevral 1992-ci ildə Qazaxıstan prezidenti Nursultan Nazarbayevin Pakistana rəsmi səfəri ilə tərəflər arasında rəsmi diplomatik münasibətlərin əsası qoyuldu. 27 noyabr 1994-cü ildə İslamabadda Qazaxıstan səfirliyi açıldı. 1995-ci ildə Pakistanın baş naziri Bənazir Bhutto tarixdə ilk dəfə Qazaxıstana ilk rəsmi dövlət səfərini etdi. 2009-cu ildə Pakistan və Qazaxıstan hökümətləri iki ölkə arasında təmtəə dövriyyəsinin artımının imkanının öyrənilməsi üçün işçi qrupu yaratdılar. 

26 avqust 2015-ci il Pakistanın baş naziri Navaz Şərif Astanda rəsmi səfəri etdi və orada Qazaxıstan prezidenti Nursultan Nazarbayevlə görüş keçirdi. Görüşdə Nəvaz Şərif Qazaxıstana Çin-Pakistan iqtisadi dəhlizinə qoşulmağı təklif etdi.

Ticarət münasibətləri
---------------------

Pakistanın xüsusilə iqtisadi əməkdaşlıqda maraqlı olduğu Mərkəzi Asiya respublikalarından biri Qazaxıstandandır. Qazaxıstanın dünyada neft ehtiyarlarının həcminə görə dünyada qabaqcıl yerlərdən birini tutur. İlk növbədə ölkənin qərbində - Tengiz və şərqində Şərqi Kaşaqanda zəngin neft yataqları olması faktoruna görə Pakistan rəhbərliyi qarşılıqlı münasibətlərin inkişafına daha diqqətlə yanaşmışdır. 1993-cü ildə ticarət-iqtisadi, elmi-texniki və mədəniyyət sahəsində hökümətlərarası komissiya yaradıldı. Komissiyanın yaradılmasında məqsəd adları şəkilən sahələrdə əməkdaşlığın yeni istiqamətlərinin işlənib hazırlanmasını və imzalanacaq müqavilə və razılaşmaların icrasına nəzarət etmək idi. 1993-2003-cü illər arasında komissiyanın Almatı, İslamabad, Astana şəhərlərində 5 iclası keçirilmişdir.

2015-ci ildə Qazaxıstanın Xarici İşlər Nazirliyinin məlumatına görə ölkələrin arasında əmtəə dövriyyəsi cəmi 29,9 milyon ABŞ dolları, Astanada yerləşən Pakistanın səfirliyinin məlumatına görə əmtəə dövriyyəsinin həcmi cəmi 34,37 milyon ABŞ dolları təşkil etmişdi. 2016-cı ildə ölkələrin arasında əmtəə dövriyyəsinin həcmi azaldı və 20,9 milyon ABŞ dolları təşkil etdi. Ticarət balansı Qazaxıstanın xeyrinə olmadı: Pakistandan malların idxalı 18,7 milyon ABŞ dolları həcmində həyata keçirilmişdi, amma Qazaxıstan bu ölkəyə 2,2 milyon ABŞ dolları həcmində mal ixrac etdi. Qazaxıstana Pakistanın ixracı: dəri, mandarin, kartof, dərmanlar, parça, taxıl, şirniyyat məhsulları və məmulatlar. Pakistana Qazaxıstanın ixracı: dəmir və polad, avadanlıq üçün detallar idi. Qazaxıstanda 2015-ci ildə Pakistanın daimiolaraq 559 vətəndaşını yaşayırdı.

Pakistanda Qazaxıstanın səfirləri
---------------------------------

* T. Aytmuxambetov (1994-1999)
* B.Narbaev (1999-2003)
* B.İsabaev (2003-2006)
* B.Şabarbaev (2006-01.2018)
* A.Raxmetullin (2019-cu ilin 28 iyun tarixindən)

Həmçinin bax
------------

* Qazaxıstan
* Pakistan

İstinadlar
----------

1. ↑  Pakistan müasir beynəlxalq münasibətlər sistemində : monoqrafiya / A. Q. İsabəyli ; elmi red. A. N. Abbasbəyli. - Bakı : Bakı Universiteti Nəşriyyatı, 2005. - s.107-108
2. ↑  "Kazakhstan - Pakistan - Official site of the Ministry of Foreign Affairs Republic of Kazakhstan". 2019-09-05 tarixində arxivləşdirilib. İstifadə tarixi: 2019-11-26.
3. ↑  "Embassy of the Islamic Republic of Pakistan, Astana, Kazakhstan". 2019-11-18 tarixində orijinalından arxivləşdirilib. İstifadə tarixi: 2019-11-26.